Diari Oficial de la Generalitat Valenciana


Sumari del DOGV 6268, del 17-05-2010 (2010/5512)

RESOLUCIÓ de 29 d'abril de 2009, de la Direcció General per al Canvi Climàtic, per la qual s'atorga a l'empresa Bidones Gallego, SL, l'autorització ambiental integrada per a una instal·lació de reutilització, reciclatge i valorització d'envasos buits i usats, tant perillosos com no perillosos, al terme municipal d'Utiel.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5512


Data del document
:   29-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 29 d'abril de 2009, de la Direcció General per al Canvi Climàtic, per la qual s'atorga a l'empresa Bidones Gallego, SL, l'autorització ambiental integrada per a una instal·lació de reutilització, reciclatge i valorització d'envasos buits i usats, tant perillosos com no perillosos, al terme municipal d'Utiel. [2010/5512]  
Vistos els documents que consten en l'expedient 194/07 IPPC, instruït a instàncies de l'empresa Bidones Gallego, SL, a fi d'obtenir l'autorització ambiental integrada per a una instal·lació de reutilització, reciclatge i valorització d'envasos buits i usats, tant perillosos com no perillosos, s'emet aquesta resolució de conformitat amb els següents  
Antecedents de fet  
1. Amb data 7 de novembre de 2007, Francisco Gallego Rodríguez, en nom de la mercantil Bidones Gallego, SL, amb CIF A06444498, va presentar en el Registre General de la Conselleria de Medi Ambient, Aigua, Urbanisme i Habitatge una sol·licitud d'autorització ambiental integrada per a una instal·lació de valorització de residus perillosos i no perillosos, que es detalla en l'annex I.  
A la sol·licitud s'adjunta l'informe de compatibilitat urbanística emés per l'Ajuntament d'Utiel en data 21 d'agost de 2007.  
2. Amb data 15 de desembre de 2007, la Conselleria de Medi Ambient, Aigua, Urbanisme i Habitatge va requerir a l'empresa que completara la documentació presentada inicialment, la qual es va aportar en data 2 d'abril de 2008.   
3. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la suficiència de la documentació que acompanya la sol·licitud.  
4. Amb data 17 de juny de 2008 el Servei de Protecció de l'Ambient Atmosfèric va emetre un informe en relació amb la contaminació acústica, pel qual la documentació aportada es considera suficient i adequada.  
5. Amb data 20 de juny de 2008 el Servei de Protecció de l'Ambient Atmosfèric va emetre un informe en relació amb les emissions, pel qual se sol·licitava documentació complementària, la qual es va requerir en data 23 de juliol de 2008, i es va presentar els dies 24 i 30 de juliol de 2008.  
6. Amb data 14 de juliol de 2008 es va rebre un informe del Servei de Residus Urbans en relació amb sòls contaminats.  
7. Amb data 29 de juliol de 2008 es va rebre un informe de l'Àrea d'Avaluació Ambiental, mitjançant el qual se sol·licitava documentació complementària, la qual es va requerir al promotor en data 3 de setembre de 2008, es va presentar en data 3 d'octubre de 2008 i en data 27 d'octubre de 2008 es va trametre al Servei d'Avaluació d'Impacte Ambiental.  
8. Amb data 17 de setembre de 2008 es va rebre un informe de l'Entitat Pública de Sanejament d'Aigües Residuals, pel qual se sol·licitava documentació complementària, la qual es va requerir al promotor en data 23 d'octubre de 2008, i s'imposen determinats condicionants sobre l'abocament d'aigües.  
9. Amb data 15 de setembre de 2008 es va incorporar a l'expedient l'informe emés pel Servei de Protecció de l'Ambient Atmosfèric en relació amb les emissions, pel qual es considera suficient i idònia la documentació aportada.  
10. Amb data 17 de setembre de 2008 es va rebre un informe emés pel Servei de Residus Industrials, pel qual se sol·licitava documentació complementària i s'imposaven determinats condicionants sobre la gestió i la producció de residus, la qual es va requerir al promotor en data 23 d'octubre de 2008.  
11. Amb data 9 de desembre de 2008 es va incorporar a l'expedient l'informe emés per l'Ajuntament d'Utiel sobre la suficiència de la documentació necessària per a emetre l'informe de competència municipal, la qual es considera suficient.  
12. Amb data 2 de gener de 2009 es va rebre un informe del Servei d'Avaluació d'Impacte Ambiental, pel qual es considera suficient la documentació aportada.  
13. Amb data 29 de gener de 2009 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de prevenció de la contaminació i qualitat ambiental, i es va publicar un anunci en el Diari Oficial de la Comunitat Valenciana (núm. 5.942).  
Durant el període d'informació pública no es van presentar al·legacions al projecte, ni en aquesta Conselleria ni a l'Ajuntament d'Utiel, i així consta en l'expedient el certificat de la informació pública.  
14. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
15. Amb data 24 de març es va rebre un informe del Servei de Residus Industrials, pel qual la instal·lació es considera adequada a la normativa vigent en matèria de residus.  
16. Amb data 27 de març de 2009 va tenir entrada un informe tècnic de l'Entitat Pública de Sanejament d'Aigües Residuals, pel qual es recomana la inclusió de determinades condicions en l'autorització ambiental integrada, en matèria d'abocaments.  
17. Amb data 27 d'abril de 2009 la Direcció General de Gestió del Medi Natural va emetre una declaració d'impacte ambiental, per la qual es considera acceptable a l'efecte ambiental.  
18. Amb data 27 d'abril de 2009 es va fer el tràmit d'audiència a l'interessat.  
19. Amb data 28 d'abril de 2009 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 194/07 IPPC de sol·licitud d'autorització ambiental integrada, promoguda per Bidones Gallego, SL.  
Als fets anteriors són aplicables els següents  
Fonaments de dret  
1 D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 5.1. de l'annex I de la Llei 2/2006.  
2 L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 5 de maig, del Consell de la Generalitat valenciana.  
3 A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Bidones Gallego, SL, l'autorització ambiental integrada per a una instal·lació de reutilització, reciclatge i valorització d'envasos buits i usats, tant perillosos com no perillosos, ubicada a l'illa M5 del polígon industrial denominat Nuevo Tollo, parcel·les 510, 511 i 512, d'Utiel (València), d'acord amb el projecte de sol·licitud d'autorització ambiental integrada, de 30 d'octubre de 2007, subscrit per Francisco Lozoya Alfaro, la qual queda inscrita en el Registre General d'Instal·lacions IPPC de la Comunitat Valenciana amb el número 388-09/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus emissors que es descriuen en la documentació, que tindrà la indústria una vegada executat el projecte, i que per tant s'autoritzen, són els que s'especifiquen en la taula següent, la nomenclatura dels quals és la indicada d'ara endavant per al millor control i comunicació de les emissions.   
  
Pel que fa a la caldera ACS, els focus corresponents a activitats que no tenen relació d'índole tècnica amb l'activitat realitzada en l'empresa, l'ús dels quals és domèstic i sanitari, s'eximeixen de les obligacions de registre i control que estableixen tant la Llei 34/2007, de 15 de novembre, de qualitat de l'aire i protecció de l'atmosfera, com l'Ordre de 16 d'octubre de 1976. Aquesta exempció és independent de les obligacions a què estiga sotmesa la instal·lació per aplicació del Reglament d'instal·lacions tèrmiques en edificis i del Reglament d'aparells de pressió.  
S'ha d'aportar la ubicació exacta dels focus en coordenades UTM, juntament amb el certificat final de la instal·lació que acompanya la sol·licitud d'inici d'activitat.  
Els valors límit d'emissió de contaminants en el forn d'assecatge (focus F-1) són els següents:  
  
(\*) S'apliquen els límits indicats en l'epígraf 2.2 de l'annex IV del Decret 833/1975.  
S'apliquen els límits que estableix la disposició addicional primera del Decret 127/2006 per a l'emissió de COT.  
Els valors límit d'emissió de contaminants en el filtre de la cabina de pintura (focus F-2) són els següents:  
  
(\*) S'apliquen els límits que estableix la disposició addicional primera del Decret 127/2006.  
Els valors límit d'emissió de contaminants en corrents d'aspiració (focus F-3 i F-4) són els següents:  
  
(\*) S'apliquen els límits que estableix la disposició addicional primera del Decret 127/2006.  
Pel que fa a l'emissió de compostos orgànics volàtils (COV), en el cas que n'hi haja, totes aquelles instal·lacions no incloses en l'àmbit d'aplicació del Reial decret 117/2003, de 31 de gener, sobre limitació d'emissions de compostos orgànics volàtils degudes a l'ús de dissolvents en determinades activitats, i en concret l'activitat realitzada per l'empresa de neteja de recipients que contenen dissolvents, han de canalitzar les emissions de COV en la mesura que la tecnologia disponible ho permeta, i complir els límits d'emissió següents:  
- Les emissions canalitzades no han de superar el límit d'emissió següent: 50 mg de COT/Nm³ (COT: carboni orgànic total).  
- Per al cas de les emissions no canalitzades, els nivells d'immissió de COV no han de sobrepassar la trentena part dels límits ambientals d'exposició professional per als agents químics publicats més recentment per l'Institut Nacional de Seguretat i Higiene en el Treball.  
En cas d'emetre qualsevol altre tipus de contaminant a l'atmosfera, derivat del procés o per la mateixa naturalesa dels residus tractats, i que aquest puga ser perjudicial per a la salut humana o per al medi, l'empresa ha de comunicar-ho a l'òrgan ambiental competent per a la modificació de l'autorització ambiental atorgada.  
1.2. Control de les emissions  
Les condicions de presa de mostres i expressió de resultats que s'han de complir són les següents:  
- Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, l'alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
- Preferiblement, la temperatura dels gasos en el punt de mostratge ha de ser inferior als 200 ºC.  
- Els mesuraments s'han de fer en condicions normals de funcionament de les instal·lacions, i s'han de registrar els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
- Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
  
Cada cinc anys cal fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
3.1. Aigües pluvials  
Les aigües pluvials s'arrepleguen a través d'una xarxa de pluvials independent de la resta i s'aboquen al col·lector de la xarxa separativa de pluvials del polígon industrial a través de tres pous de registre de pluvials, un per cada parcel·la.  
Cal verificar que les aigües pluvials no resulten contaminades pel contacte amb residus o substàncies usades en la instal·lació, arreplegar els possibles vessaments accidentals i evitar els emmagatzematges a l'aire lliure que puguen alterar la qualitat de les aigües pluvials.  
3.2. Aigües sanitàries i aigües residuals industrials  
Les aigües residuals sanitàries, procedents de la zona d'oficines, lavabos i vestuaris, s'aboquen de forma independent i separada, directament sense tractament, a la xarxa de sanejament del polígon industrial a través de dos pous de registre d'aigües residuals corresponents a les parcel·les 510 i 511.  
Les aigües residuals industrials, procedents de les línies de llavatge, són depurades en una EDARI. L'aigua clarificada s'ha de reutilitzar en el procés, reincorporant-se a cadascuna de les línies. L'aigua del procés s'anirà saturant, per la qual cosa, per a regenerar-la, es considera la recollida d'un volum determinat d'aquesta per un gestor autoritzat i la incorporació al procés d'aigua de la xarxa.  
Aquest efluent pot ser evacuat, després d'efectuar-li la pertinent anàlisi que demostre el compliment dels paràmetres d'abocament de l'ordenança municipal d'abocaments de l'Ajuntament d'Utiel, a la xarxa general de sanejament del polígon, a través d'una xarxa d'aigües residuals independent que el conduirà fins al pou de registre d'aigües residuals corresponent a la parcel·la 512 i des d'aquest al col·lector. Aquest punt d'abocament per a les aigües residuals industrials (purgues del circuit tancat) permet el control diferenciat i independent del de les aigües residuals sanitàries.  
La instal·lació no fa cap abocament al domini públic hidràulic, i ha de complir les prescripcions següents:  
3.2.1. El titular ha de mantenir tots els abocaments de les aigües residuals connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.  
3.2.2. Pel que fa a abocaments indirectes, els canalons, les conduccions i la bassa d'emmagatzematge d'aigües clarificades han de ser perfectament impermeables i estanques, i el titular de l'activitat està obligat a fer-ne el manteniment adequat, de manera que en quede assegurada la impermeabilitat i l'estanquitat al llarg del temps. Ha de presentar un certificat d'impermeabilitat i estanquitat d'aquests elements, firmat pel tècnic competent i visat pel col·legi professional corresponent.  
3.2.3. La línia o línies d'aigua de l'activitat susceptibles de generar abocaments d'aigües residuals no han de disposar de cap sistema de desguàs capaç de generar un abocament continu o discontinu, ni directe ni indirecte, al domini públic hidràulic.  
3.2.4. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), «està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia», i s'incoarà, si escau, un expedient sancionador per infracció tipificada en la lletra f) de l'article 116.3 de la llei esmentada.  
3.2.5. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
3.2.6. D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
3.2.7. L'empresa ha de disposar de les arquetes d'inspecció corresponents i ha de justificar la instal·lació d'aquestes mitjançant el certificat final d'instal·lació, adjunt a la sol·licitud d'autorització d'inici.  
3.2.8. L'empresa ha de presentar davant de l'òrgan competent per a l'atorgament de l'autorització ambiental integrada, el permís d'abocament d'aigües residuals a la xarxa municipal de clavegueram i el certificat de connexió dels abocaments d'aigües residuals industrials i domèstiques, emés pel titular de la xarxa de sanejament.  
3.2.9. L'empresa ha de presentar la corresponent declaració de producció d'aigües residuals (MD-301) en els sis primers mesos des de l'inici de l'activitat, i també sempre que es modifiquen els usos de l'aigua, i posteriorment, cada quatre anys, quan no varien de manera significativa les dades aportades.  
3.2.10. L'empresa ha de dur a terme un autocontrol analític sobre l'efluent de l'EDARI que haja de ser purgat, en el qual es caracteritzen els paràmetres d'abocament previstos en l'ordenança municipal d'abocaments de l'Ajuntament d'Utiel, i un registre de la destinació d'aquestes purgues, en què s'incloguen els resultats de les analítiques efectuades a l'efluent, que demostren si resulta o no apte per a la descàrrega al clavegueram, i si escau, els documents justificatius de l'entrega a un gestor autoritzat. En aquests casos, i quan per altres causes les aigües residuals industrials es destinen a un gestor autoritzat extern a la instal·lació, s'ha de reflectir en la declaració anual de producció de residus, i aportar la documentació que n'acredite l'entrega. L'esmentat registre ha d'estar a disposició de l'administració.  
3.2.11. L'empresa ha de desenvolupar el pla d'autocontrols sobre l'abocament i de seguiment del funcionament de la depuradora, a fi de justificar el compliment dels límits d'evacuació al clavegueram. Igualment, ha de portar un registre de les descàrregues d'aigües residuals industrials amb indicació de la data, la quantificació i la duració de l'abocament, i cal verificar que les concentracions de contaminants en les aigües residuals industrials s'ajusten als valors límit següents que s'indiquen en el pla d'autocontrols analítics establit.  
S'ha d'establir el següent pla d'autocontrols analítics sobre l'abocament, en el qual s'han de caracteritzar els paràmetres que s'indiquen a continuació (anàlisi completa) amb la periodicitat següent:  
  
En tots els casos, les mostres s'han de prendre en l'arqueta de registre, i el mostreig s'ha de fer de manera puntual, en un moment representatiu de l'abocament, atés que aquest es fa de manera discontínua a causa del regim de funcionament de la depuradora. Les anàlisis han de ser efectuades per un laboratori homologat, entenent per tal els corresponents a empreses col·laboradores dels organismes de conca en matèria de control d'abocaments, d'acord amb el que estableix l'Ordre 985/2006 del Ministeri de Medi Ambient.  
Els resultats de les anàlisis s'han de remetre a l'Entitat Pública de Sanejament d'Aigües Residuals de la Comunitat Valenciana, amb la periodicitat que estableix el pla d'autocontrol, junt amb l'acta de presa de mostres del laboratori i el registre de descàrregues. El cost econòmic associat a aquestes operacions és a càrrec de l'empresa sol·licitant.  
La durada d'aquests controls analítics està determinada pel manteniment dels valors de l'abocament dins dels límits i de les condicions que estableix la corresponent resolució. És l'EPSAR que ha de determinar la variació de la freqüència dels controls i, si escau, la l'acabament d'aquests.  
Pel que fa a la qualitat dels abocaments efectuats per l'empresa sol·licitant, aquesta ha de garantir el compliment de l'article 8 del Reial decret 509/1996, com també l'ordenança municipal d'abocaments de l'Ajuntament d'Utiel, i en conseqüència ha de garantir les condicions imposades per les normatives que estiguen vigents en aquestes matèries en cada moment.  
De la mateixa manera, les aigües residuals generades no han d'impedir el compliment dels objectius de qualitat fixats en l'autorització d'abocament al domini públic hidràulic emesa per la Confederació Hidrogràfica del Xúquer per a l'EDAR receptora d'aquestes.  
3.2.12. Abans de l'1 de març de cada any s'ha de notificar a la Direcció General per al Canvi Climàtic les dades sobre les emissions a l'aigua de la instal·lació relatives a l'any anterior (incloent-hi el resultat del pla d'autocontrols analítics i el registre de descàrregues), mitjançant el Registre d'Emissions i Fonts Contaminants, segons el Reglament E-PRTR, aprovat pel Reial decret 508/2007, d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex I de la Llei 2/2006, de 5 de maig, de prevenció de la contaminació i qualitat ambiental; l'article 8.3 de la Llei 16/2002, i la Decisió 2000/479/CE, de 17 de juliol de 2000.  
Anualment, junt amb la memòria anual i la declaració E-PRTR, s'ha d'aportar a l'òrgan competent per a l'atorgament de l'autorització ambiental integrada una declaració de les incidències detectades, i el balanç anual d'aigües, i s'hi han d'adjuntar els justificants acreditatius de la retirada de les aigües residuals per al tractament posterior per un gestor autoritzat, si escau, de manera que aquestes concorden amb el volum generat.  
3.2.13. S'ha d'aportar el plànol de la xarxa de sanejament on es grafie l'abocament de la xarxa interior de la nau.  
4. Protecció del sòl i de les aigües subterrànies  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No s'hi poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Cal ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
Al cap de dos anys d'haver-se iniciat i dut a terme l'activitat, el titular ha de remetre l'informe preliminar de situació del sòl que requereix l'article 3, punt 1, del Reial decret 9/2005, que té com a fi valorar la possibilitat que es produïsca o s'haja produït afecció per substàncies contaminants al sòl sobre el qual s'exerceix l'activitat.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1 Gestió de residus  
Cal inscriure l'empresa en el Registre General de Gestors Autoritzats de Residus de la Comunitat Valenciana per a les operacions següents:  
  
  
  
  
\* \* \* \* \* \* \* \* \* \* \* \* \* \* \* \* \*  
  
  
  
L'empresa pretén adquirir la condició de gestor (R3 i R4) d'envasos i residus d'envasos adscrits a un SDDR (sistema de depòsit, devolució i retorn), com també de residus d'envasos, per a la qual cosa durà a terme operacions de llavatge de tots aquests, així com de trituració per al cas que siga procedent.  
Pel que fa a aquests envasos bruts del SDDR, no han d'arribar o han de ser retirats de la instal·lació amb un document de control i seguiment, per al cas dels de caràcter perillós, ja que, mentre no adquirisquen la condició de residu, han de ser considerats com a envasos usats, i per tant s'han d'entregar a l'envasador, d'acord amb la Llei 11/1997, d'envasos i residus d'envasos.  
5.2. Control en la gestió de residus  
Les operacions de gestió de residus dutes a terme a la instal·lació han de complir les condicions següents:  
5.2.1. Els residus s'han de rebre amb vehicles propis o, si no és possible, amb transportistes de residus perillosos, degudament registrats en la Conselleria de Medi Ambient, Aigua, Urbanisme i Habitatge.  
5.2.2. Quan es reben els residus se n'ha d'efectuar un control, a fi de verificar l'adequació dels residus perillosos als processos autoritzats, etiquetatge i quantitats. El control de quantitats s'ha de fer amb una bàscula pròpia. En el registre han de figurar les quantitats tractades diàriament en cada línia de tractament, i s'ha d'assegurar la traçabilitat dels envasos i residus d'envasos tractats.  
5.2.3. Els residus s'han d'emmagatzemar a les zones previstes per a aquest fi, els perillosos sempre sota un lloc cobert, d'acord amb el que estableix el projecte presentat.  
5.2.3. Les capacitats màximes de les instal·lacions previstes, d'acord amb el que estableix la documentació aportada, són les indicades en l'apartat 5.1 per a cada línia de tractament.  
5.2.4. L'empresa està obligada a portar un registre dels residus gestionats on figuren, almenys, el productor, la denominació i la identificació del residu, la quantitat, la data de recepció, el gestor final de destinació (si n'hi ha), la data d'expedició i el número de document de control i seguiment per al cas dels residus perillosos. La justificació documental de les diverses transferències de titularitat ha d'estar a disposició de les administracions competents que ho requerisquen.  
5.2.5. Els envasos reutilitzables nets que pertanyen a un SDDR s'han de tornar als envasadors, i no han de figurar en els registres corresponents als residus tractats en la instal·lació.  
5.2.6. Els envasos que continguen els residus han d'estar etiquetats de manera llegible i clara, d'acord amb el que estableixen el Reial decret 833/1988 i el Reial decret 952/1997, com també les normes d'etiquetatge i identificació de substàncies perilloses.  
5.2.7. Pel que fa a les operacions dutes a terme en el procés de recuperació i reciclatge de plàstics i en el procés de recuperació de metalls, cal fer un control analític sobre els residus sotmesos al tractament proposat, que ha de comprendre una caracterització mitjançant la qual es verifique que la lixiviació (mètode EN 12930/1-4 o DIN 38208-S4) dels residus després del llavatge quede dins dels paràmetres següents:  
a) 5,5b) [Plom] < 1 mg/l  
c) [Crom VI] < 0,1 mg/l  
d) [Crom] < 5 mg/l  
e) [Coure] < 5 mg/l  
f) [Níquel] < 1 mg/l  
g) [Zinc] < 5 mg/l  
h) [Mercuri] < 0,05 mg/l  
i) [Cadmi] < 0,2 mg /l  
j) Assaig d'ecotoxicitat segons els bioassajos homologats descrits en l'apèndix IV de l'Ordre de 13 d'octubre de 1989.  
5.2.8. Abans de l'1 de març de cada any cal presentar a la Direcció General per al Canvi Climàtic les memòries anuals de gestió de residus perillosos i no perillosos, en les quals s'ha d'especificar l'origen i la quantitat dels residus gestionats, i les incidències rellevants que s'hagen pogut produir, en relació amb l'any objecte de la memòria.  
5.2.9. Atés que l'empresa indica que s'hi tractaran envasos adscrits a un SIG (sistema de gestió integral), ha d'aportar el conveni corresponent que reflectisca els envasos objecte d'aquest i el plec de condi  
  
\* \* \* \* \* \* \* \* \* \* \* \* \*  
  
  
\* \* \* \* \* \* \* \* \* \* \* \*  
  
cions on s'atorgue a la mercantil Bidones Gallego, SL, les tasques de reciclatge dels esmentats envasos d'un sol ús, i adjuntar-ho a la sol·licitud d'autorització d'inici.  
5.3. Producció de residus  
S'autoritza la producció dels residus següents, derivats de les operacions de gestió, sempre que la seua capacitat de generació anual siga de l'ordre de magnitud que es detalla a continuació i la producció de producte acabat a les instal·lacions del centre productiu siga la detallada en l'apartat 5.1.  
Aquest centre productiu queda inscrit en el Registre de Productors de Residus Perillosos de la Comunitat Valenciana.  
Així mateix, es projecta generar els residus no perillosos següents:  
5.4. Control de la producció de residus  
S'ha de portar un registre documental dels residus generats a la instal·lació, en el qual figuren: la denominació del residu, el codi LER, la quantitat produïda, l'etapa del procés en què es genera i el gestor de destinació. Aquesta documentació ha d'estar a disposició de les administracions públiques competents que la requerisquen.  
En tot cas, els residus perillosos i els no perillosos generats en l'activitat de gestió s'han d'entregar a gestors que disposen de la corresponent autorització administrativa per a gestionar-los.  
L'empresa ha de disposar dels documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals (o còpies compulsades), han d'estar segellats pel gestor i han d'estar vigents.  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període han de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual s'aprova el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
Cada quatre anys s'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Així mateix, s'ha de formalitzar la declaració anual de productor de residus perillosos i no perillosos, que s'ha de remetre a la Direcció General per al Canvi Climàtic abans de l'1 de març de cada any. En aquesta declaració s'ha d'especificar l'origen i la quantitat dels residus produïts, la destinació donada a cadascun i la relació dels que s'hi troben emmagatzemats temporalment, així com les incidències rellevants que s'hagen pogut produir, dins de l'any objecte de la declaració. S'ha de fer d'acord amb el model que estableix l'annex III del Reial decret 833/88 per als residus perillosos, i per als residus no perillosos, d'acord amb el model del Reglament E-PRTR, aprovat pel Reial decret 508/2007.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
D'acord amb l'article 26.2 del Reial decret 833/1988 i l'article 23 de la Llei 10/1998, de 21 d'abril, de residus, han de mantenir-se vigents les mesures de seguretat, autoprotecció i pla d'emergència interior per a prevenció de riscos, alarma, evacuació i socors.  
6. Mesures que cal adoptar en situacions diferents de les normals que poden afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'ha de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
- Les causes de l'incident.  
- L'hora en què es va produir i la duració.  
- Les característiques de l'emissió o abocament.  
- Les mesures correctores adoptades.  
- L'hora i la forma en què es va comunicar el succés.   
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat ambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14617: 1996.  
Així mateix, quan es determine el tancament definitiu de les instal·lacions, caldrà desmantellar-les i clausurar-les, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions que estableix la declaració d'impacte ambiental de 27 d'abril de 2009 de la Direcció General de Gestió del Medi Natural.  
8. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de la llei esmentada.  
La planta i les seues instal·lacions s'han d'ajustar a les condicions indicades en el projecte tècnic i en els seus annexos en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
Atesa la presència de matèries en bidons que poden generar gasos i atmosferes contaminades, cal aportar la justificació de la ventilació dels locals d'acord amb la normativa vigent.   
Les edificacions han de complir les reculades que estableix el Pla general d'ordenació urbana d'Utiel i el Pla parcial industrial Nuevo Tollo.  
9. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
Qualsevol modificació i ampliació de la capacitat de tractament de les instal·lacions ha de ser notificada a aquesta Direcció General, i aportar documentació justificativa per a la seua aprovació, d'acord amb l'article 42 de la Llei 2/2006, de prevenció de la contaminació i qualitat ambiental.  
Tercer  
L'autorització ambiental integrada s'ha de renovar, en els aspectes ambientals, en el termini màxim de vuit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Quart  
Abans de posar en marxa la instal·lació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent, d'acord amb els articles 67 i 68 del Decret 127/2006:  
- Certificat visat del tècnic director de l'execució del projecte, en el qual s'ha d'acreditar que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
- Pla d'autoprotecció d'acord amb el que estableix el Reial decret 393/2007, de 23 de març, pel qual s'aprova la norma bàsica d'autoprotecció dels centres, establiments i dependències dedicats a activitats que puguen donar origen a situacions d'emergència.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
D'acord amb el que estableix l'apartat 2.2 de l'article 26 del Reial decret 833/1988, de 20 de juliol, de residus tòxics i perillosos, el titular ha d'especificar el personal que es compromet a tenir en les seues instal·lacions per a atendre i complir totes les obligacions derivades de l'activitat. Com a responsable de les instal·lacions i per a les relacions amb l'administració, l'empresa ha designat Paco Gallego Rodríguez.  
Vuité  
Constitueix un requisit necessari per a l'exercici de l'activitat de gestió de residus perillosos la presentació de la documentació següent davant la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, que ha de ser acceptada documentalment:  
1. Carta de pagament acreditativa d'una fiança estimada de 100.000 euros, constituïda en qualsevol de les formes que estableix l'article 28 del Reial decret 833/1988, de 20 de juliol, davant la Direcció Territorial d'Economia, Hisenda i Ocupació, a fi de respondre del compliment de totes les obligacions que, davant l'administració, deriven de l'exercici de les operacions de gestió de residus perillosos, d'acord amb l'article 27 del reial decret esmentat.  
Pòlissa acreditativa de la subscripció d'una assegurança de responsabilitat civil en els termes de l'article 6 del Reial decret 833/1988, de 20 de juliol, amb un capital mínim assegurat d'1.500.000 euros. Junt amb la pòlissa de l'assegurança de responsabilitat civil, ha de figurar un certificat de la companyia asseguradora que acredite la constitució de l'assegurança en el capital mínim indicat per a les operacions de gestió de residus perillosos.  
Nové  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental, accidents greus i autoprotecció, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Bidones Gallego, SL, pretén instal·lar una nova planta de reutilització, reciclatge i valorització d'envasos buits i usats, tant perillosos com no perillosos, al terme municipal d'Utiel (València), concretament a les parcel·les 510, 511 i 512, a l'illa M5 del polígon industrial denominat Nuevo Tollo. La capacitat de gestió teòrica anual de la planta és de 13.246,24 tones de residus.  
L'activitat es divideix en les línies de tractament i processos següents:  
1) Arreplega i transport d'envasos, per a tractar a la planta, tant metàl·lics com de plàstic, que han contingut algun residu perillós o no perillós, amb origen en clients, productors directes d'envasos, sistemes de depòsits de devolució i retorn i sistemes integrats de gestió.  
2) Recepció dels envasos a la planta i selecció prèvia entre envasos que poden ser reutilitzats o no, a fi d'aplicar el procés més adequat.  
3) Línies de tractament per a envasos no reutilitzables:  
- Línia de reciclatge i valorització de materials plàstics amb venda final de la gransa a empreses de plàstic (bidons de plàstic de fins a 1000 litres de capacitat de contenidors flexibles):   
- Escorreguda d'envasos amb arreplega estanca de líquids.  
- Trituració d'envasos amb trituradora de fulles a baixa velocitat.  
- Llavatge per immersió de la gransa en aigua amb detergents, amb canalització estanca de les aigües.  
- Assecatge de la gransa amb aire calent.  
- Emmagatzematge i expedició.  
- Línia de reciclatge i valorització de metalls amb venda final del fragment de ferralla a empreses metal·lúrgiques (bidons metàl·lics de fins a 200 litres de capacitat):   
- Escorreguda d'envasos amb arreplega estanca de líquids.  
- Trituració d'envasos amb trituradora de fulles a baixa velocitat.  
- Llavatge per immersió de la ferralla en aigua amb detergents, amb canalització estanca de les aigües.  
- Assecatge de la ferralla amb aire calent.  
- Emmagatzematge i expedició.  
4) Línies de tractament per a envasos reutilitzables:  
- Línia de reutilització d'envasos de plàstic (bidons de plàstic de fins a 1000 litres de capacitat de contenidors flexibles) mitjançant el recondicionament i el tractament amb control i venda final o devolució:  
- Escorreguda d'envasos amb arreplega estanca de líquids.  
- Inspecció i comprovació de l'estanquitat dels envasos amb desviació del rebuig a la línia de valorització.  
- Llavatge interior per irrigació d'aigua a pressió amb detergents, amb canalització estanca de les aigües.  
- Assecatge d'envasos amb aire calent.  
- Llavatge exterior d'envasos per irrigació d'aigua a pressió amb detergents, amb canalització estanca de les aigües.  
- Assecatge exterior mitjançant aire calent.  
- Acabament final amb identificació i caracterització del producte.  
- Emmagatzematge i expedició.  
- Línia de reutilització d'envasos metàl·lics (bidons metàl·lics de fins a 200 litres de capacitat) mitjançant el recondicionament previ i el tractament amb acabament, control i venda final o devolució:   
- Escorreguda d'envasos amb arreplega estanca de líquids.  
- Inspecció i comprovació de l'estanquitat dels envasos amb desviació del rebuig a la línia de valorització.  
- Reparació de colps i bonys mitjançant el mètode d'unflament amb aire a pressió.  
- Llavatge interior per irrigació d'aigua a pressió amb detergents, amb canalització estanca de les aigües.  
- Assecatge d'envasos amb aire calent.  
- Llavatge exterior d'envasos per irrigació d'aigua a pressió amb detergents, amb canalització estanca de les aigües.  
- Assecatge exterior mitjançant aire calent.  
- Aplicació de capa de pintura en cabina amb filtració en sec.  
- Acabament final amb identificació i caracterització del producte.  
- Emmagatzematge i expedició.  
5) Depuradora d'aigües residuals industrials i tractament de fangs.  
6) Oficines.  
Tota l'activitat es du a terme dins d'una edificació tancada.  
L'empresa s'abasteix del subministrament d'aigua potable del polígon industrial per a l'ús domèstic d'oficines i vestuaris, neteja de la nau, i industrial en totes les línies per al llavatge i rentatge en circuit tancat.  
Les aigües pluvials, arreplegades a la coberta i a l'espai lliure de les parcel·les, són abocades a la xarxa separativa de clavegueram per a aigües pluvials del polígon industrial a través de tres pous de registre de pluvials, un per cada parcel·la.  
Les aigües residuals industrials amb origen en el llavatge i rentatge realitzat en cadascuna de les línies s'arrepleguen i es canalitzen per una xarxa de canalons estancs fins a una estació depuradora d'aigües residuals industrials situada dins de la nau, composta per un tractament fisicoquímic i un tractament terciari d'oxidació. L'aigua depurada passa a una bassa estanca d'emmagatzematge d'aigua clarificada que es reutilitza en el procés, reincorporant-se a cadascuna de les línies.  
L'aigua del procés s'anirà saturant, per la qual cosa, per a regenerar-la, es considera l'arreplega d'un volum determinat d'aquesta per un gestor autoritzat i la incorporació al procés d'aigua de la xarxa.  
Es considera també la possibilitat d'abocament, de part de l'aigua clarificada, a la xarxa general de sanejament del polígon, per a dur a terme purgues del circuit, a través del pou de registre d'aigües residuals corresponent a la parcel·la 512.  
Els sòlids que es generen en l'EDARI es tracten mitjançant deshidratació mecànica per centrifugació, perquè siguen arreplegats per un gestor autoritzat.  
Les aigües sanitàries que es generen a la zona d'oficines es canalitzen cap als pous de registre d'aigües residuals de les parcel·les 510 i 511.  
Hi ha focus d'emissió a l'atmosfera a causa de l'ús de cremadors de gasoil per a la caldera d'aigua calenta sanitària i per al forn d'assecatge dels bidons metàl·lics després de la pintada. Totes les emissions canalitzades són expulsades a l'atmosfera a través de xemeneies. Hi ha un altre focus corresponent al filtre de l'aplicació de pintures amb dissolvents en la línia de reciclatge d'envasos metàl·lics. També hi ha dos focus procedents de la captació de partícules en els processos de trituració de metall i plàstic.  
L'escalfament d'aigua per al llavatge en les línies de reutilització d'envasos es projecta mitjançant un sistema elèctric. El procés d'assecatge, tant en la línia de plàstics com de metall, es fa amb corrent d'aire calent mitjançant resistències elèctriques.  
Els residus generats a la indústria es gestionen a través de gestors autoritzats.